ବିଭୁ ପ୍ରସାଦ ତରାଇ
ବିଭୁ ପ୍ରସାଦ ତରାଇ (ଜନ୍ମ: ୧୭ ଜୁନ ୧୯୬୪) ଜଣେ ଓଡ଼ିଆ ରାଜନୀତିଜ୍ଞ । ସେ ୨୦୦୯ ଭାରତୀୟ ସାଧାରଣ ନିର୍ବାଚନରେ ଜଗତସିଂହପୁର ଲୋକ ସଭା ନିର୍ବାଚନ ମଣ୍ଡଳୀରୁ ଜଣେ ସାଂସଦ ଭାବରେ ୧୫ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ବିଭୁ ପ୍ରସାଦ ତରାଇ ୧୯୬୪ ମସିହାର ଜୁନ ୧୭ ତାରିଖରେ ଜଗତସିଂହପୁର ଜିଲ୍ଲାର ମଙ୍ଗରାଜପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦୀନବନ୍ଧୁ ତରାଇ ଓ ମାଆଙ୍କ ନାମ ସରସ୍ୱତୀ ତରାଇ । ୨୮ ଅପ୍ରେଲ ୧୯୯ରେ ସେ ରୁନୁଶ୍ରୀ ତରାଇଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଦୁଇଜଣ ସନ୍ତାନ ଅଛନ୍ତି ।

ରାଜନୈତିକ ଜୀବନ 
ବିଭୁ ପ୍ରସାଦ ତରାଇ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଭାରତୀୟ କମ୍ୟୁନିଷ୍ଟ ପାର୍ଟିର ସଦସ୍ୟ ଭାବରେ କାର୍ଯ୍ୟ କରୁଥିଲେ । ସେ ଭାରତୀୟ ସଂସଦର ତଳ ସଦନ ଲୋକ ସଭାରେ ସାଂସଦ ଭାବରେ ଥରେ କାର୍ଯ୍ୟ କରିଛନ୍ତି ।

ଆଧାର 

୧୯୬୪ ଜନ୍ମ
ଓଡ଼ିଆ ଲୋକ
ଜଗତସିଂହପୁର ଜିଲ୍ଲାର ଲୋକ
୧୫ଶ ଲୋକ ସଭା ସଭ୍ୟ
ଜୀବିତ ବ୍ୟକ୍ତି